SVEUČILIŠTE U ZADRU

KLASA: 406-01/18-01/60

URBROJ: 2198-1-79-01/18-01

Zadar, 3. svibnja 2018.

Na temelju članka 39. Statuta Sveučilišta u Zadru (pročišćeni tekst veljača 2018.), sukladno odredbama Pravilnika o postupku provedbe nabave roba, radova i usluga jednostavne nabave (lipanj 2017.) rektorica Sveučilišta donosi

**UPUTU**

Svaki djelatnik Sveučilišta u Zadru, koji iskazuje potrebe za robom, radovima i/ili uslugama, obvezan je pridržavati se Pravilnika o postupku provedbe nabave roba, radova i usluga jednostavne nabave koji je objavljen na službenim web stranicama Sveučilišta, te mu se može pristupiti putem sljedećeg linka:

(<http://www.unizd.hr/Portals/0/doc/doc_pdf_dokumenti/pravilnici/pravilnik_o_postupku_provedbe_nabave_roba_radova_usluga_jn_20170630.pdf> )

Postupke nabave procijenjene vrijednosti do 100.000,00 kn uređuje Članak 8., postupke nabave jednake ili veće od 100.000,00 kn uređuju Članci 9., 10., 11. i 12., dok postupke nabave procijenjene vrijednosti manje od 20.000,00 kn uređuje Članak 13. Pravilnika.

Prilikom svake nabave potrebno je ishoditi **pisani trag** da je Ured za nabavu i prodaju upoznat s postupkom nabave, a to se ostvaruje pravovremenim dostavljanjem Zahtjeva za nabavu, odobrenim od strane nadležne osobe, Uredu za nabavu i prodaju koji će takav Zahtjev uputiti u daljnju proceduru.

**Djelatnici koji se ne pridržavaju postupaka i procedura definiranih Pravilnikom o postupku provedbe nabave roba, radova i usluga jednostavne nabave i ovom Uputom, te ugovaraju i/ili sklapaju poslove u ime Sveučilišta bez znanja Ureda za nabavu i prodaju, te odobrenja Uprave Sveučilišta, bit će dužni nabavljene radove, robe i usluge podmiriti na vlastiti teret.**

 Rektorica:

 prof. dr. sc. Dijana Vican